Document ID: 32000R2287

Komission asetus (EY) N:o 2287/2000,
annettu 13 päivänä lokakuuta 2000,
maataloustuotteiden nimikkeistöstä vientitukia varten annetun asetuksen (ETY) N:o 3846/87 ja neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta annetun asetuksen (EY) N:o 174/1999 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1670/2000(2), ja erityisesti sen 31 artiklan 14 kohdan,
sekä katsoo seuraavaa:
(1) Komission asetuksessa (ETY) N:o 3846/87(3), sellaisena kuin se on viimeksi muutettuna asetuksella (EY) N:o 1000/2000(4), laaditaan yhdistetyn nimikkeistön perusteella maataloustuotteiden nimikkeistö vientitukia varten.
(2) Tukinimikkeistössä mainitaan tällä hetkellä ainoastaan rasvojen vähimmäispitoisuudet. Koska Codex Alimentarius -komissio hyväksyi 28.6.-3.7.1999 pitämässään kokouksessa eräiden maitotuotteiden vähimmäismaitoproteiinipitoisuuden, jota tullaan yleisesti noudattamaan kansainvälisessä kaupassa, nimikkeistöä olisi mukautettava lisäämällä siihen kyseinen vähimmäisproteiinipitoisuus ja kyseessä olevien tuotteiden enimmäispitoisuus.
(3) Yksinkertaisuuden vuoksi näyttää suotavalta poistaa sellaisia tuotteita koskevat nimikkeet, joille ei enää myönnetä vientitukea tai joita koskevia todistushakemuksia ei ole jätetty enää ainakaan heinäkuun 1995 jälkeen. Lisäksi eräisiin rehuseoksiin lisätylle rasvattomalle maitojauheelle ei pitäisi enää myöntää vientitukea (ja asianomaiset koodit olisi poistettava), koska tällaisille rehuseoksille voidaan myöntää tukea silloin, kun niihin lisätään maitojauhetta.
(4) Komission asetuksen (ETY) N:o 174/1999(5), sellaisena kuin se on viimeksi muutettuna asetuksella (EY) N:o 1961/2000(6), liitteessä II määritellään tuoteryhmät, joiden sisällä vientitukea voidaan tietyin edellytyksin myöntää eri tuotteelle kuin sille, jolle tuki vahvistettiin ennakkoon. Kyseinen liite olisi mukautettava ehdotettujen muutosten mukaisesti.
(5) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3846/87 liitteessä I oleva 9 ala seuraavasti:
1) korvataan CN-koodeja 0401-0405 koskevat tiedot tämän asetuksen liitteessä I mainituilla tiedoilla,
2) poistetaan CN-koodia 2309 koskevat tiedot,
3) korvataan alaviite 8 seuraavasti:
"(8) Jos maidon rasvattoman kuiva-aineen maitoproteiinipitoisuus (typpipitoisuus x 6,38) on tähän nimikkeeseen kuuluvassa tuotteessa alle 34 prosenttia, vientitukea ei myönnetä. Jos tähän nimikkeeseen kuuluvan jauheen vesipitoisuus on yli 5 painoprosenttia, vientitukea ei myönnetä."
4) poistetaan 2 ja 9 alaviite.
2 artikla
Korvataan asetuksen (EY) N:o 174/1999 liite tämän asetuksen liitteellä II.
3 artikla
Tämä asetus tulee voimaan seitsemäntenä päivänä sen jälkeeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä lokakuuta 2000.

Labels: 3
17
6